CELEX: 32020D0664
Language: lt
Date: 1589760000000
Title: Tarybos sprendimas (BUSP) 2020/664 2020 m. gegužės 18 d. kuriuo iš dalies keičiamas Sprendimas (BUSP) 2019/2110 dėl Europos Sąjungos BSGP patariamosios misijos Centrinės Afrikos Respublikoje (EUAM RCA)

19.5.2020   
               
               
                  LT
               
               
                  Europos Sąjungos oficialusis leidinys
               
               
                  L 157/3
               
            
         TARYBOS SPRENDIMAS (BUSP) 2020/664
         2020 m. gegužės 18 d.
         kuriuo iš dalies keičiamas Sprendimas (BUSP) 2019/2110 dėl Europos Sąjungos BSGP patariamosios misijos Centrinės Afrikos Respublikoje (EUAM RCA)
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 42 straipsnio 4 dalį ir 43 straipsnio 2 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2019 m. gruodžio 9 d. Taryba Sprendimu (BUSP) 2019/2110 (1) įsteigė Europos Sąjungos BSGP patariamąją misiją Centrinės Afrikos Respublikoje (EUAM RCA), kurios įgaliojimų terminas – dveji metai nuo EUAM RCA pradžios;
                  
               
                     (2)
                  
                  
                     orientacinė finansavimo suma buvo nustatyta šešiems mėnesiams nuo Sprendimo (BUSP) 2019/2110 priėmimo, tai yra iki 2020 m. birželio 8 d.; per šį laikotarpį turėjo būti atlikti būtini parengiamieji darbai, kad EUAM RCA galėtų pasiekti savo pradinį operacinį pajėgumą, numatant, kad likusiam įgaliojimų laikotarpiui orientacinė suma bus nustatyta pradėjus vykdyti EUAM RCA;
                  
               
                     (3)
                  
                  
                     dabartinėmis aplinkybėmis, susijusiomis su COVID-19 pandemija, norint pradėti vykdyti EUAM RCA reikia papildomo pasirengimo;
                  
               
                     (4)
                  
                  
                     2020 m. balandžio 16 d. Politinis ir saugumo komitetas susitarė, kad pradinės orientacinės sumos galiojimo laikotarpis turėtų būti pratęstas dviem mėnesiais, tai yra iki 2020 m. rugpjūčio 8 d.;
                  
               
                     (5)
                  
                  
                     Sprendimas (BUSP) 2019/2110 turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimo (BUSP) 2019/2110 13 straipsnio 1 dalis pakeičiama taip:
            
                        „1.
                     
                     
                        Orientacinė finansavimo suma, skirta su EUAM RCA susijusioms išlaidoms iki 2020 m. rugpjūčio 8 d. padengti, yra 7 100 000 EUR. Sprendimą dėl vėlesnio laikotarpio orientacinės finansavimo sumos priima Taryba.“
                     
                  
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2020 m. gegužės 18 d.
            
               
                  Tarybos vardu
               
               
                  Pirmininkas
               
               G. GRLIĆ RADMAN
            
         
         
            (1)  2019 m. gruodžio 9 d. Tarybos sprendimas (BUSP) 2019/2110 dėl Europos Sąjungos BSGP patariamosios misijos Centrinės Afrikos Respublikoje (EUAM RCA) (OL L 318, 2019 12 10, p. 141).